หนูอายุ15ค่ะหนูอยากถามว่าหนูเป็นโรคซึมเศร้ารึเปล่าเพราะเวลาหนูอยู่กับเพื่อนหนูก็เฮฮาปกติหัวเราะ ยิ้มปกติ เเต่พอเวลาอยู่คนเดียวก็หงอยๆเศร้าๆคิดว่าตัวเราเองไม่มีค่าอยู่ไปก็ไม่มีอะไรดีคิดอยากตายบวกกับเครียดเรื่องเรีย เเละที่บ้าน
สวัสดีค่ะ โรคซึมเศร้าคือการที่มีภาวะซึมเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ นานเกิน 2 สัปดาห์ขึ้นไปติดต่อกัน ร่วมกับอาจจะมีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมได้จากอาการที่เล่ามาเบื้องต้น ก็อาจจะมีอาการที่เป็นสัญญาณเริ่มต้นของภาวะซึมเศร้าได้ หากรู้สึกว่าอารมณ์เปลี่ยนแปลงไปจากปกติมาก ควรพบจิตแพทย์เพื่อประเมินสภาพจิตเบื้องต้นการดูแลตัวเอง ควรพยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น